CELEX: 62008CN0288
Language: fi
Date: 2008-06-30 00:00:00
Title: Asia C-288/08: Ennakkoratkaisupyyntö, jonka Svea Hovrätt — Miljööverdomstolen (Ruotsi) on esittänyt 30.6.2008 — Kemikalieinspektionen v. Nordiska Dental AB

15.8.2008   
            
            
               FI
            
            
               Euroopan unionin virallinen lehti
            
            
               C 209/37
            
         Ennakkoratkaisupyyntö, jonka Svea Hovrätt — Miljööverdomstolen (Ruotsi) on esittänyt 30.6.2008 — Kemikalieinspektionen v. Nordiska Dental AB
   (Asia C-288/08)
   (2008/C 209/57)
   Oikeudenkäyntikieli: ruotsi
   Ennakkoratkaisua pyytänyt tuomioistuin
   Svea Hovrätt — Miljööverdomstolen
   Pääasian asianosaiset
   
      Kantaja: Kemikalieinspektionen
   
      Vastaaja: Nordiska Dental AB
   Ennakkoratkaisukysymykset
   
               1
            
            
               
                           a)
                        
                        
                           Onko lääkinnällisistä laitteista 14.6.1993 annetun neuvoston direktiivin 93/42/ETY (1) säännöksiä tulkittava siten, että ne ovat esteenä sellaisen kansallisen kiellon soveltamiselle, joka koskee elohopeaa sisältävän hammaslääkintäkäyttöön tarkoitetun amalgaamin vientiä maasta ja jonka perusteena on ympäristön ja terveyden suojelu?
                        
                     
                           b)
                        
                        
                           Vaikuttaako tähän tulkintaan se, että tuote on varustettu CE-merkinnällä?
                        
                     
         
               2)
            
            
               Jos ensimmäiseen kysymykseen vastataan kieltävästi, ovatko muun muassa tiettyjen kemiallisten tuotteiden käsittelyä, maahantuontia ja vientiä koskevasta kiellosta tietyissä tapauksissa annetun asetuksen (1998:944), jonka perusteena ovat edellä mainitut tarkoitukset, 8 § ja 11 § yhteensopivia EY 29 ja EY 30 artiklan kanssa, kun näitä säännöksiä sovelletaan hammaslääkintäkäyttöön tarkoitettuun elohopeaa sisältävään amalgaamiin, joka on varustettu CE-merkinnällä?
            
         
      (1)  EYVL L 169, s. 1 (suomenkielinen erityispainos alue 13, nide 24, s. 85).